stanford-oval/wikipedia huggingface dataset:
המשחקים הגאים בקליבלנד-אקרון (2014)
הערות שוליים

↑  היסטוריית המשחקים הגאים, פדרציית המשחקים הגאים
↑  סטיב רוטהאוס, Miami a finalist for 2014 Gay Games, המיאמי הראלד, 29 באוקטובר 2008 (באנגלית)
1 2  Three Cities Bid For Gay Games 2014, מגזין ON TOP,‏ 18 במרץ 2009 (באנגלית)
↑  לילה שפירו, Gay Games: Cleveland To Host In 2014, האפינגטון פוסט, 29 בנובמבר 2009 (באנגלית)
1 2  Cleveland Foundation Awards $250,000 Grant to the 2014 Gay Games, עמותת קליבלנד, 4 באוקטובר 2013 (באנגלית)
↑  מישל גרסיה, UCC Becomes First Religious Sponsor Of Gay Games, האדבוקט, 9 באוגוסט 2014 (באנגלית)
↑  אמילי גודארד, Ernst & Young to sponsor 2014 Gay Games,‏ Inside the Games,‏ 16 באפריל 2013 (באנגלית)
↑  ג'ורג' אבני, ‏המשלחת הישראלית שזכתה בעשר מדליות בתחרות בינלאומית ולא שמעתם עליה, באתר ‏מאקו‏, 19 באוגוסט 2014
↑  ג'ורג' אבני, ‏גאווה ישראלית: שלוש מדליות כחול-לבן במשחקי ה"גיי גיימס", באתר ‏מאקו‏, 10 באוגוסט 2014
↑  Gay Games IX, פדרציית המשחקים הגאים (באנגלית)
↑  אנדרו פוטס, 99-year-old great-great-grandmother sets 100 meters record at Cleveland Gay Games,‏ Gay Star News,‏ 15 באוגוסט 2014 (באנגלית)
↑  ג'ף קומינגס, Brian Jacobson Lowers 50 Free Masters World Record At Gay Games,‏ מגזין Swimming World,‏ 14 באוגוסט 2014 (באנגלית)
↑  מיטצ' קלווי, PHOTOS: Meet the First Trans Man to Win a Gay Games Gold in Powerlifting, האדבוקט, 17 בספטמבר 2014 (באנגלית)
גורד שחקים בקליבלנד מוער בצבעי הגאווה בזמן המשחקים הגאים
"הכפר הגאה" בקליבלנד בזמן המשחקים הגאים
אירועי הפתיחה של המשחקים הגאים
אירועי הפתיחה של המשחקים הגאים
בטונג מדברי

| בטונג מדברי |
| --- | --- |

מצב שימור
 נכחד נכחד (EX) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: קנגוראים
תת־סדרה:: דמויי-קנגורו
משפחה:: קנגוריים חולדתיים
סוג:: בטונג
מין:: בטונג מדברי
שם מדעי
 Bettongia anhydra ‏פינליסון, 1957
תחום תפוצה
    מקום איסוף הדגימה הראשונה   טווח היסטורי אפשרי 

בטונג מדברי (שם מדעי: Bettongia anhydra), הוא מין כיסאי קטן בסוג בטונג שהיה אנדמי למרכז יבשת אוסטרליה ונכחד מן העולם במהלך המאה ה-20. מאחר שלא נצפה מעולם פרט חי ממין זה על ידי זואולוגיים מערבים, אין כל מידע אודות הביולוגיה ומראהו החיצוני.
מידע כללי

המין התגלה בשנת 1933 על ידי הגאולוג מייקל טרי בגבעות מקווין מזרחית לאגם מאקאי, הנמצאות בתחומי מדבר טאנאמי בשטח הטריטוריה הצפונית. הלה מצא פגר טרי של היונק ושלח את הגולגולת שלו למוזיאון. מאחר שטרי לא ציין את צבעו של הפגר, אין מידע על מראהו החיצוני. בטונג זה תואר מדעית לראשונה בשנת 1957 על ידי הדלי הרברט פינליסון בתור תת-מין של בטונג זנב-מברשת, אם כי הוא ציין שסביר להניח שיוכר בעתיד כמין נפרד על בסיס המורפולוגיה הייחודית שלו; פינליסון קרא לו על שם האזור היבש שבו נמצא. ב-1967, הוא סווג כתת-מין של בטונג מתחפר על בסיס קווי דמיון מסוימים בגולגולת. בשנת 2015, שודרג מעמדו לרמה של מין נפרד בעקבות מחקר מורפולוגי מקיף וניתוח גנטי.
הבטונג המדברי היה קטן אמנם מארבעת מיני הבטונג הקיימים כיום, אך גדול במעט מבטונג נולרבור המסתורי שנכחד בנסיבות לא ברורות. הגולגולת שלו הייתה צרה וקצרה. הניבים והשיניים הטוחנות שלו היו גדולות במיוחד, ושרירי הלעיסה שלו היו חזקים; בשל כך, משערים שהוא היה בעל עוצמת נשיכה חזקה יותר משאר המינים בסוגו. יכולת זו נוצלה על ידו ללעיסת מזון קשה יותר כמו שורשים וזרעים גדולים, והדבר היווה התאמה מיוחדת לחיים בסביבה המדברית שבה המזון הצמחי דליל. הבטונג המדברי היה פעיל ככל הנראה בשעות הלילה. מעבר לכך, אין מידע נוסף אודות אורח חייו, וסביר להניח שהוא חלק קווי דמיון רבים עם המינים האחרים בסוגו.
המין היה נפוץ במרכז היבשת, אולם ממצאים תת-מאובנים עשויים להצביע על טווח היסטורי נרחב שהשתרע עד למישור נולרבור בדרום היבשת. בית הגידול שלו הורכב מדיונות ומישורים צחיחים המנוקדים בשיחים ועשב יבש. הפגר שנמצא על ידי מייקל טרי היה ההוכחה היחידה לקיומו של המין. סקרים נרחבים שנעשו במדבריות מרכז-אוסטרליה לא הצליחו לתעד את המין אפילו פעם אחת.
הכחדה

תאריך ההכחדה של הבטונג המדברי אינו ידוע, אך ייתכן שזה היה בשנות ה-50 או ה-60 של המאה ה-20, בהתחשב בכך שבטונג מתחפר ובטונג זנב-מברשת נעלמו מהמדבריות המרכז-אוסטרלים עד 1960. בראיונות עם אבוריג'ינים במדבריות אוסטרליה, חוקרי הטבע לא שמעו מפיהם על מין שלישי של בטונג. ייתכן שהסיבה לכך נובעת מכך שהילידים בעצמם לא הבדילו בין הבטונג המדברי לבין שני מינים האחרים. מכיוון שחלפו למעלה מ-50 שנה ללא צפייה בפרט החי, הרשימה האדומה של IUCN מסווגת את הבטונג המדברי כמין נכחד (EX).
הגורמים העיקריים להכחדתו הם ככל הנראה השועלים האדומים וחתולי הבית שהובאו על ידי האדם ליבשת אוסטרליה וגרמו לירידה דרסטית במיקרופאונה המדברית, ואולי גם בשל הפסקת השריפות המבוקרות של הילידים האבוריג'ינים על ידי הממשל הקולוניאליסטי, שמנע את חידוש הצמחייה. הבטונג המתחפר ובטונג זנב-מברשת למשל, כמעט נכחדו אף הם באותו זמן חרף התפוצה הרחבה שלהם. יונקים מדבריים אחרים שנכחדו באותה תקופה מסיבות דומות הם קנגורו חולדתי מדברי, קולווארי, בנדיקוט מדברי, בנדיקוט רגלי-חזיר, וולבי זנב-מסמר סהרוני, ועוד.
הערות שוליים

↑  בטונג מדברי באתר הרשימה האדומה של IUCN
וויל גרייסון, וויל גרייסון

| --- | --- |

 מידע כללי
 מאת:  ג'ון גרין, דיוויד לויתן 
 שפת המקור:  אנגלית
 סוגה:  Young adult problem novel
 נושא:  להט"ב 
 מקום התרחשות:  שיקגו 
 הוצאה
 הוצאה:  קבוצת פינגווין 
 תאריך הוצאה:  2015 
 הוצאה בעברית
 הוצאה:  הוצאת מודן, הוצאת הכורסא
 תאריך:  אוגוסט 2020
 תרגום:  תומר בן אהרון
 מספר עמודים:  320
 
וויל גרייסון, וויל גרייסון הוא רומן מאת ג'ון גרין ודייוויד לויתן, שפורסם באפריל 2010 על ידי הוצאת דטון לילדים. הנרטיב של הספר מחולק באופן שווה בין שני נערים בשם וויל גרייסון, כאשר גרין כתב את כל הפרקים עבור אחד מהם ולויתן כתב את הפרקים עבור השני. הפרקים נעים לסירוגין בין שתי הדמויות. על מנת להבדיל בין השניים, שמו של אחד הנערים נכתב עם אות גדולה בתחילת שמו, ואילו שמו של השני נכתב כשכולו באותיות קטנות.  הרומן עלה לראשונה לרשימת רבי המכר לילדים של הניו יורק טיימס לאחר יציאתו לאור ונשאר בה שלושה שבועות. זה היה הרומן הראשון למבוגרים צעירים המתעסק בלהט"ב שהגיע לרשימה זו.
שיתוף הפעולה בין הכותבים

במהלך עיצוב עלילת הספר, החליטו שני המחברים לפצל אותו באופן שווה לשניים. ג'ון גרין כתב את כל הפרקים האי-זוגיים (העוסקים בוויל גרייסון ששמו נכתב עם אותיות גדולות) בעוד דייוויד לויתן כתב את כל הפרקים הזוגיים (העוסקים בוויל גרייסון ששמו נכתב רק באותיות קטנות). חלוקת כתיבה זו קרתה גם בבחירת שמות הדמויות הראשיות, כאשר לויתן בחר בשם הפרטי וגרין בחר את שם המשפחה.  העלילה היחידה שעליה החליטו יחד הייתה העובדה ששתי הדמויות ייפגשו בשלב מסוים ברומן ושהמפגש ביניהן ישפיע בצורה אדירה על חייהם. לאחר החלטה הזו, הם כתבו בנפרד את הפרק הראשון עבור הוויל שלהם ואז שיתפו אחד את השני במה שכתבו. לאחר השיתוף, הם "ידעו מיד שזה הולך לעבוד", כפי שאמר לויתן.
מבנה הספר

הסיפור מסופר משתי נקודות מבט שונות, גם דרך נקודת מבטו של וויל גרייסון 1 וגם דרך נקודת מבטו של וויל גרייסון 2. הפרקים האי-זוגיים עוסקים בוויל גרייסון 1: נער הטרוסקסואלי, שמאמין בעיקר בלשתוק ולא להתבלט. הפרקים הזוגיים עוסקים בוויל גרייסון 2: נער הומוסקסואלי המאובחן כמתמודד עם דיכאון. ככל שהסיפור מתקדם, נקודות המבט השונות של הדמויות הראשיות משתלבות יחד לקו עלילה אחד ברור ומגובש, במקום שני קווי עלילה נפרדים, המסופרים על ידי שתי דמויות שונות.
הכותבים משתמשים רבות באמצעים מילוליים על מנת להבחין בין הדמויות. למשל באנגלית, החלקים של וויל גרייסון 1 כתובים בהקפדה על דקדוק ובשפה יחסית נקייה, בעוד שהחלקים של וויל גרייסון 2 כתובים בהקפדה פחותה על דקדוק ובשפה טעונה יותר. בגרסה העברית של הספר נעשה גם שימוש בגופנים שונים על מנת להבחין בין הפרקים.
תקציר העלילה

הרומן עוקב אחר שני נערים שלשניהם יש את השם וויל גרייסון. הוויל הראשון מתואר כמי שמנסה לחיות את חייו מבלי שישימו לב אליו. רצון זה מעט מוסבך משום שחברו הטוב ביותר, טייני קופר, (המתואר כ"האדם הכי גדול בעולם שהוא ממש ממש הומו" וכ"האדם הכי הומו בעולם שהוא ממש ממש גדול") נוטה למשוך אל עצמו המון תשומת לב. לאורך הרומן מנסה טיני ליצור מחזמר אוטוביוגרפי, שמושך עוד יותר תשומת לב לעצמו ולכל הסובבים אותו.
וויל גרייסון השני עובר את חייו בלי שום דבר טוב להיאחז בו מלבד מערכת יחסים מקוונת עם נער בן גילו העונה לשם אייזק. בכוונה להעמיק את הקשר, קובעים השניים מפגש בעולם האמיתי, אך כאשר וויל השני מגיע למפגש הוא מגלה כי אייזק הומצא על ידי מכרה שלו בשם מאורה. בעודו מבין שאייזק אינו קיים, פוגש וויל גרייסון השני את וויל גרייסון הראשון, והמפגש בין השניים מחבר בין חייהם לעולם.
דמויות > דמויות ראשיות

וויל גרייסון הראשון: הגיבור הראשון של הסיפור. וויל גר בפרבר שיקגו של אוונסטון, אילינוי, שם נמצאת אוניברסיטת נורת'ווסטרן, בה הוריו רוצים שילמד. נקודת המבט שלו מסופרת בפרקים האי-זוגיים, בהם יש הקפדה על דקדוק. מעריץ של להקת ניוטרל מילק הוטל. ג'יין טרנר היא מושא האהבה שלו; טיני קופר הוא החבר הכי טוב שלו. דמותו נכתבת על ידי ג'ון גרין.
וויל גרייסון השני: הגיבור השני של הסיפור. הוא גר בפרבר שיקגו של נייפרוויל, אילינוי. נקודת המבט שלו נראית בפרקים הזוגיים, שבהם הקפדה פחותה על דקדוק. הוא מאוהב באייזק, נער בן גילו שפגש באינטרנט, והשניים מתקשרים באמצעות הודעות מיידיות, בסודיות, תחת שמות בדווים. וויל מאובחן כמתמודד עם דיכאון, והוא נוטל תרופות נוגדות דיכאון. הוא לא קרוב לאף דמות מרכזית בבית הספר שלו, אף על פי שהוא מקיים אינטראקציה עם מעריצתו הלא כל כך סודית, מאורה.
דמויות > דמויות משניות

טייני קופר: חברו הטוב ביותר של וויל גרייסון 1. הוא מתואר כשחקן פוטבול הומוסקסואלי גדול גוף וראוותני שמחליף מושאי אהבה במהירות. הוא נשיא הברית הגאה-סטרייטית בבית הספר. הוא פוגש את וויל גרייסון 2 דרך וויל גרייסון 1. למרות שכותרת הספר עוסקת בשני הוויל גרייסון, טייני גם הוא מוקד מרכזי בסיפור.
ג'יין טרנר: חברה של טייני ושל וויל גרייסון 1. היא גם חברה בברית הגאה־סטרייטית בבית הספר, ומעריצה את להקת ניוטרל מילק הוטל. היא מושא האהבה של וויל גרייסון 1.
מאורה: בחורה גותית שנמשכת לוויל גרייסון 2. היא אחת האנשים הבודדים בבית הספר שלו שאיתם הוא מתקשר. היא מתוארת על ידי וויל גרייסון 2 כ"ידידותית בצורה לא מציאותית", מכיוון שהיא מקדישה לו "יותר מדי תשומת לב" כשהוא מתאר את עצמו כלא מעניין כלל. מאורה מתחזה למושא האהבה המקוון של וויל גרייסון 2, אייזק, כדי למשוך את תשומת הלב, ההערצה והחיבה של וויל.
ראו גם

רומנים נוספים מאת ג'ון גרין
שפע של קתרינות
מחפשים את אלסקה
ערים של נייר
Let It Snow: Three Romans Holidays
אשמת הכוכבים
צבים כל הדרך למטה
הערות שוליים

↑  Nigel Krauth (8 במאי 2010). "Making a name for oneself in the search for self-worth". The Australian. נבדק ב-26 בנובמבר 2011. {{cite news}}:  (עזרה)
↑  Sue Corbett (15 בפברואר 2010). "Children's Books: Double Identity". Publishers Weekly. נבדק ב-26 בנובמבר 2011. {{cite news}}:  (עזרה)
↑  "Where there's a Will ..." The Sydney Morning Herald. 17 במאי 2010. נבדק ב-26 בנובמבר 2011. {{cite news}}:  (עזרה)
↑  Green, John. "Will Grayson, Will Grayson". John Green Books.
↑  Marjorie Kehe (24 ביוני 2010). "Gay-themed novels for young readers enter the mainstream". The Christian Science Monitor. נבדק ב-26 בנובמבר 2011. {{cite news}}:  (עזרה)
↑  Staff writer (23 ביוני 2010). "Books With Gay Themes for Young Readers Take Off". Associated Press. נבדק ב-26 בנובמבר 2011. {{cite news}}:  (עזרה)
↑  Miller, Greg (25 במאי 2010). "Catching Up With David Levithan and John Green". OUT. {{cite web}}:  (עזרה)
↑  Karen MacPherson (30 באפריל 2010). "Kids' books: 'Will Grayson, Will Grayson' packs 1-2 punch for teens". The Seattle Times. נבדק ב-27 בנובמבר 2011. {{cite news}}:  (עזרה)
↑  David Wiegand (12 במאי 2010). "Authors, characters in tandem in 'Will Grayson'". San Francisco Chronicle. נבדק ב-27 בנובמבר 2011. {{cite news}}:  (עזרה)
1 2  Green, John. Will Grayson, Will Grayson. Penguin Group, 2010, p. 120
↑  Staff writer (1 במרץ 2010). "Children's Books Reviews". Publishers Weekly. נבדק ב-27 בנובמבר 2011. {{cite news}}:  (עזרה)
↑  Legert, M. "Will Grayson, will grayson". SD13.
↑  Green, John. Will Grayson, Will Grayson. Penguin Group, 2010, p. 257
↑  Green, John. Will Grayson, Will Grayson. Penguin Group, 2010, p. 292
↑  Green, John. Will Grayson, Will Grayson. Penguin Group, 2010 p. 149
1 2  Green, John. Will Grayson, Will Grayson. Penguin Group, 2010, p. 215
↑  Wetta, Molly. "A Guide to YA Novels with LGBTQ Characters". YALSA The Hub.
1 2  Green, John. Will Grayson, Will Grayson. Penguin Group, 2010, p. 247
מלפפון (סדרת טלוויזיה)

| --- | --- |

לוגו הסדרה
 סוגה:  דרמה, קומדיה
 יוצרים:  ראסל טי דייוויס 
 כותבים:  ראסל ט. דייוויס
 בימוי:  יורוס לין 
 שחקנים:  וינסנט פרנקלין סיריל נרי ג'ולי הסמונדל פרדי פוקס ג'יימס מארי פיאסיו אקינדה קון או'ניל
 ארץ מקור:  הממלכה המאוחדת 
 שפות:  אנגלית 
 מספר עונות:  1 
 מספר פרקים:  8 
 תוכנית המשך:  בננה טופו
 הפקה
 מפיק:  ראסל ט. דייוויס ניקולה שינדלר ג'ולי גרדנר מאט סטיבנס
 חברת הפקה:  Red Production Company Adjacent Productions
 הפצה:  הולו 
 אתר צילומים:  מנצ'סטר 
 מוזיקה:  מוראי גולד 
 אורך פרק:  45 דקות
 שידור
 רשת שידור:  ערוץ 4 
 רשת שידור בישראל:  Yes הטלוויזיה בלוויין
 פורמט (תמונה):  HDTV 1080i
 תקופת שידור מקורית:  22 בינואר 2015 – 12 במרץ 2015
 קישורים חיצוניים
 מלפפון באתר E4
 דף התוכנית ב-IMDb
 
מלפפון (באנגלית: Cucumber) היא סדרת טלוויזיה בריטית משנת 2015 אשר נוצרה על ידי ראסל ט. דייוויס ושודרה בערוץ 4. לסדרה זו יש סדרת-אחות בערוץ E4 בשם "בננה", וסדרת-אחות בערוץ 4oD בשם "טופו". "מלפפון" מתמקדמת בדמותו של הנרי בסט (וינסנט פרנקלין), גבר הומו בגיל העמידה, החל מלילה גורלי אחד, שבו יצא לדייט עם בן-זוגו מזה 9 שנים לאנס סאליבן (סיריל נרי). חייו של הנרי מתנפצים, והוא יוצא לחיים חדשים, עם כללים לא מוכרים.
"מלפפון" (אשר נמצאת בפיתוח מאז שנת 2006), "בננה", ו"טופו" נקראות על שם אנלוגי למידת קשיחות אפשרית של הזקפה הגברית, כפי שנקבע במחקר מדעי, כאשר בננה מסמלת את האמצע, טופו מסמלת איבר מין גברי רפוי ומלפפון מסמל איבר מין גברי הזקוף לחלוטין. דייוויס ציין כי מיד לאחר שקרא את המחקר, "כבר אז, בדיוק באותו הרגע, ידעתי שיש לי את סדרת הדרמה שלי".
פיתוח

בתחילה, הסדרה "מלפפון" נוצרה בזמן שדייוויס שימש כ-showrunner בסדרה דוקטור הו. דייוויס דמיין את הסדרה More Gay Men (כפי שנקראה אז) כסיקוול "רוחני" לסדרה קוויר בעיר ששודרה בערוץ 4 בשנים 1999–2000, אשר תתמקד בגברים הומוסקסואלים בגיל העמידה. הסדרה הייתה מיועדת להיות מופקת במהלך שנת 2006, אבל ההצלחה של דוקטור הו, ללא הגבלת זמן, עיכבה את הסדרה. בחודש מרץ 2007, דייוויס גיבש את הפרק הראשון של הסדרה, והסביר את אחת הסצנות המרכזיות שבה לעיתונאי בנימין קוק:
"אני יכול לתאר לעצמי אדם שמתוסכל כל-כך ממשהו מאוד שולי - העובדה שהחבר שלו לא יודע לשחות - והוא מאפשר לתסכול להתגבר עד כדי כך שבלילה אחד כל חייו מתפרקים. זה בכלל לא על ללמוד לשחות, כמובן, זה על האופן שבו המוח שלך יכול להתמקד במשהו קטן ולהשתמש בו כשער לעולם שלם של כעס וכאב ... אם אני כותב היטב את סצנת לימוד השחיה - וזה יכול להיות עמוד השדרה של כל הדרמה - אז אני אומר משהו על הומואים, על זוגות, על תקשורת, על כעס".
בשנת 2008, ‏More Gay Men‏ הייתה ברשימת הסדרות שדייוויס רצה להפיק, לאחר שעבר ללוס אנג'לס, קליפורניה, יחד עם הגרסה האמריקאית של ‏Bob & Rose‏. "מלפפון" נבחרה על ידי רשתות הכבלים האמריקניות שואוטיים ו-BBC Worldwide, ובחודש יולי 2011 החלה הפקתה של הסדרה, למרות שחודש בלבד לאחר מכן הושבתה העבודה, לאחר שאנדרו סמית', בן-זוגו של דייוויס, אובחן שם עם גידול במוח, מה שגרם לשניים לחזור למנצ'סטר כך שסמית' יוכל לעבור טיפולי כימותרפיה קרוב למשפחתו.
מאוחר יותר, ערוץ 4 בחר להפיק את "מלפפון" בהפקת ניקולה שינדלר, עמיתתו לשעבר על דייוויס, וחברת ההפקות Red Production Company. סדרה זו הייתה הסדרה הראשונה של דייוויס בערוץ 4 מזה כעשור, איתו היה לדייוויס סכסוך חריף. פירס וניגר, לשעבר מפיק דוקטור הו, שכנע את דייוויס לחזור לערוץ, בשל האופי הפוליטי של הסדרה, אשר בשלב זה כבר הורחב לכלול גם את הפקת "בננה" ו"טופו". שמות שלוש הסדרות מתייחסות לסרגל קנה מידה אורולוגית המתייחס לקשיחותה האפשרית של הזקפה הגברית, סרגל הכולל המורכב מטופו, בננה מקולפת, בננה ומלפפון, כפי שמוסבר באמצעות קריינות בסצנת הפתיחה של הסדרה.
פרקים

| מס' העונה | מס' הפרק | שם הפרק | במאי/ת | תסריטאי/ת | תאריך שידור מקורי |
| --- | --- | --- | --- | --- | --- |
| ‏1 | ‏1 | פרק 1 | דייוויד אוונס | ראסל ט. דייוויס | ‏22 בינואר 2015 |
| ‏1 | ‏2 | פרק 2 | דייוויד אוונס | ראסל ט. דייוויס | ‏29 בינואר 2015 |
| ‏1 | ‏3 | פרק 3 | דייוויד אוונס | ראסל ט. דייוויס | ‏5 בפברואר 2015 |
| ‏1 | ‏4 | פרק 4 | אליס טרוגטון | ראסל ט. דייוויס | ‏12 בפברואר 2015 |
| ‏1 | ‏5 | פרק 5 | אליס טרוגטון | ראסל ט. דייוויס | ‏19 בפברואר 2015 |
| ‏1 | ‏6 | פרק 6 | אליס טרוגטון | ראסל ט. דייוויס | ‏26 בפברואר 2015 |
| ‏1 | ‏7 | פרק 7 | יורוס לין | ראסל ט. דייוויס | ‏5 במרץ 2015 |
| ‏1 | ‏8 | פרק 8 | יורוס לין | ראסל ט. דייוויס | ‏12 במרץ 2015 |
תגובות

סם וולאסטון ("הגרדיאן") כתב כי הבכורה של הטרילוגיה "מלפפון" / "בננה" / "טופו" הייתה "האירוע טלוויזיה של השבוע", וכי למרות שהסדרה היא "לתפארתם, בניצוחם, ובמפורש עבור הומואים", הוא "אף פעם לא הרגשתי מחוץ לעניינים", כצופה הטרוסקסואל. מארק לוסון אמר כי הסדרה עוסקת בנושאים רחבים יותר: "הז'אנר הרחב של משבר [של אדם] מכובד, כמו זה שעובר הנרי - המתדרדר מזחיחות קהת חושים לסצנות הכוללת התערבות של המשטרה, זעם של עמיתיו המקצועיים והשפלה חברתית".
הן לוסון והן ת'יאו מרז ("דיילי טלגרף") הישוו את טרילוגיית "מלפפון" ל-"קוויר בעיר" של דייוויס - לוסון טוען כי בעוד "מלפפון" ו-"בננה" הם הרבה יותר בוטים מבחינה סקסואלית, הרי שהזמנים הם שהשתנו: "קוויר בעיר נוצרה בתקופה שבה פעילים נלחמו כדי להפחית את גיל ההסכמה המיני של הומואים מ-18 ל-16, בעוד שהסדרה האחרונה של דייוויס משודרת בעידן שבו גברים ונשים יכולים להינשא זה לזה על פי חוק", ולכן הצגת תכנים בוטים יותר מבחינה סקסואלית צפויים לפגוע פחות [ברגשות הצופים]". מרז מסכים ומוסיף כי "מלפפון" ו-"בננה" מרגישים "פחות מסוכנים, ולכן פחות מרגשים מאשר קוויר בעיר המוקדמת יותר"; מרז גם טוען כי לסדרה "מלפפון" יש חופש פעולה נרחב הרבה יותר להצגת דמויות להט"ביות באופן מגוון יותר, מכיוון שהיא אינה נושאת את העול של היותה סדרת הטלוויזיה היחידה המשודרת במייצגים את חייהם של הלהט"בים".
במאמר שפורסם בדיילי טלגרף, ג'רארד דונובן טען כי הפרק הראשון היה מוצלח ("במונחים של קומדיה, היא עובדת בצורה מבריקה; השנינות וחינניות הכתיבה של דייוויס מביאים אנרגיה נדירה לכאוס המתגולל") בעוד מיכאל הוגאן, גם כן מהטלגרף, כתב כי לאחר שצפה בפרק השלישי, הוא "מאוכזב" ולא מצליח למצוא רגשות חמים כלפי הגיבור, הנרי.
הסדרה זכתה לביקורות חיוביות גם באינדפנדנט, בו אלן א ג'ונס כתב: "בידיים של דייוויס, הטרגדיה-הקומית של דיכאון גיל העמידה היא כל כך עצובה, אבל גם כן מאוד מצחיקה". ג'ונס טען כי משיכתה של הסדרה היא "אוניברסלית" ולא מוגבל רק עבור הקהל הגאה.
שידור בינלאומי

הן "מלפפון" והן "בננה" שודרו לראשונה בארצות הברית בערוץ לוגו, החל מה-13 באפריל 2015,‏ בפני קהל צופים נמוך מאוד של כ-55,000 איש.
שתי הסדרות שודרו בערוץ SBS Two האוסטרלי, וזמינות לצפייה באמצעות שירות VOD של חברת Stan.
כל פרקי "מלפפון" שודרו בהולנד בערוץ NPO3 במהלך שבוע הגאווה. במקביל, פרקי "בננה" היו זמינים לצפייה באתר האינטרנט של הערוץ.
בקנדה, "מלפפון" ו"בננה" שודרו בערוץ OUTtv באביב של שנת 2015.
ראו גם

בננה (סדרת טלוויזיה)
הערות שוליים

↑  "Russell T Davies Explores 21st Century Gay Life in New Drama for C4" (הודעה לעיתונות). Channel 4 Press Office. 19 בנובמבר 2013. נבדק ב-25 בינואר 2015. {{cite press release}}:  (עזרה)
↑  Nededog, Jethro (6 ביולי 2011). "'Torchwood' Creator Developing New Showtime Drama Series". The Hollywood Reporter. נבדק ב-29 ביולי 2011. {{cite web}}:  (עזרה)
↑  Watts, Laurence (5 בדצמבר 2011). "Interview: Russell T Davies on shelving US projects, his partner's cancer diagnosis and coming home". Pink News. נבדק ב-5 בדצמבר 2011. {{cite news}}:  (עזרה)
↑  Brown, Maggie (19 בנובמבר 2013). "Russell T Davies to explore 21st-century gay life in two Channel 4 dramas". The Guardian. נבדק ב-23 בנובמבר 2013. {{cite news}}:  (עזרה)
↑  Martin, Dan (17 בינואר 2015). "Russell T Davies: 'Equality doesn't mean happiness'". The Guardian. נבדק ב-25 בינואר 2015. {{cite news}}:  (עזרה)
↑  Davies, Russell T (22 January 2015). "Episode 1". Cucumber. Series 1. Episode 1. Channel 4.
↑  Wollaston, Sam (22 בינואר 2015). "Cucumber, Banana and Tofu review – 'gloriously, triumphantly, explicitly gay and the television event of the week'". The Guardian. נבדק ב-9 בפברואר 2015. {{cite news}}:  (עזרה)
1 2  Lawson, Mark (16 בינואר 2015). "Cucumber-Banana-Tofu trilogy - first-look review". The Guardian. נבדק ב-9 בפברואר 2015. {{cite news}}:  (עזרה)
↑    Theo Merz, ‏Cucumber and Banana: how gay TV drama came of age, The Telegraph, 22 January 2015
↑    Gerard O Donovan,Gerard Odonovan, ‏Cucumber: episode one review: 'terrifically entertaining', The Telegraph, 22 January 2015
↑    Michael Hogan, ‏Cucumber, review, ep 3: 'lacks warmth', The Telegraph, 5 February 2015
↑  Jones, Ellen E. (22 בינואר 2015). "Cucumber, Channel 4 - review: Russell T Davies is on top form in this universal slice of gay life". The Independent. נבדק ב-9 בפברואר 2015. {{cite news}}:  (עזרה)
↑  "Logo to broadcast Cucumber and Banana". Logo. Logo/Viacom Networks. 1 במרץ 2015. נבדק ב-1 במרץ 2015. {{cite web}}:  (עזרה)
↑  Metcalf, Mitch. "SHOWBUZZDAILY's Top 25 Monday Cable Originals (& Network Update): 4.13.2015". ShowBuzzDaily. נבדק ב-15 באפריל 2015. {{cite web}}:  (עזרה)
↑  "Queer kaleidoscope to celebrate Mardi Gras on SBS". TV Tonight. TV Tonight. 1 במרץ 2015. נבדק ב-1 במרץ 2015. {{cite web}}:  (עזרה)
חיל הנדסה

ערך זה עוסק במושג הכללי של חיל הנדסה. אם התכוונתם לחיל ההנדסה של צה"ל, ראו .
פלס של חיל ההנדסה הישראלי עוסק בפינוי מוקשים באמצעות מגלה מוקשים.
מרגמת מצור מסוג טרבושה. אחד מכלי המצור של ימי הביניים. המהנדסים היו אחראים ללוחמת המצור בעת העתיקה וימי הביניים.
דחפור D9 משוריין של חיל ההנדסה הישראלי חוצה תעלת נ"ט על גבי גשר מישר.
חיל הנדסה או חיל הנדסה קרבית (בראשי תיבות: חה"ן) הוא אחד מחילות היבשה היסודיים (יחד עם חי"ר, חיל שריון וחיל תותחנים) שמהווים מרכיב חיוני בכל צבא. חיל ההנדסה מתמחה בלחימה רגלית בשטח אורבני ובשטח פתוח, ולחימה ממוכנת. בנוסף מתמחה בכל הקשור להנדסה צבאית בשדה הקרב – בנייה והריסה, עבודות עפר, חבלה התקפית, חבלה וסילוק פצצות, מיקוש ופריצת מכשולים, גישור וצליחה – ובעל חשיבות מכרעת בלוחמה הקרקעית. בחלק מצבאות העולם, ובהם צה"ל, לוחמי חיל ההנדסה מתפקדים גם כלוחמי חי"ר ועוברים הכשרה קרבית מורכבת, במהלכה הם מאומנים בלחימת חיל רגלים טיפוסית יבשתית רגילה (בצה"ל לוחמי חיל ההנדסה הקרבית מוגדרים כלוחמי חוד ובעלי הכשרה ברמת רובאי 07). תפקידיו של חיל ההנדסה מגוונים: מצד אחד, עליו לאפשר ניידות לכוחות (בייחוד ליחידות ממוכנות) ולסייע לכוחות שריון וחי"ר תוך כדי לחימה רגלית וכבדה, בהתגברות על מכשולים הנדסיים (בתים ממולכדים, פריצת מכשולים, שדות מוקשים, צירים ושטחים, חבלה). מצד שני, עליו למגן את הכוחות ולהגביל את תנועת כוחות האויב, הוא מתבצע באמצעות פלוגות פלסים ומחלקות סיור, אך גם לרוב מתבצע הדבר באמצעות יחידות ייעודיות על ידי חפירת תעלות, הטמנת מוקשים ובניית ביצורים. בנוסף, בצבאות המודרניים חיל ההנדסה הוא הסמכות העליונה בכל הנוגע לחומרי נפץ וחבלה וחיל חיוני הקיים בכל צבא מודרני בעולם.